Juuso Syrjä

Juuso Syrjä (s. 12. heinäkuuta 1975 Tampere) on suomalainen elokuvaohjaaja. 

 Ura 
 Mainoselokuvat 
Ensimmäisen mainoselokuvansa Syrjä ohjasi vuonna 1998, asiakkaana oli Orionin Multivita. Mainoselokuvia hän on sittemmin ohjannut yli 500 kappaletta niin Suomessa, kuin myös ulkomailla. Hän on ohjannut mainoselokuvia useille kansainvälisille tuotemerkeille, kuten McDonald’s, Bacardi, Finlandia Vodka, Nokia, Schweppes, Adidas, Snickers, Samsung ja Nokia Siemens Networks. Laajimman huomion Suomessa hänen mainoksistaan on saanut kohuttu ja lopulta sensuroitu kampanja SAK:lle, jossa Oiva Lohtanderin esittämä öykkärimäinen johtaja mässäili ruualla ja pilkkasi työläisiä, jotka eivät edes vaivaudu äänestämään. Syrjä on voittanut myös useita palkintoja, joista muun muassa 2010 Grand Prix-palkinnon https://www.marmai.fi/uutiset/juuso-syrja-ohjasi-viron-parhaan-mainoksen-6274952 Tallinnan Kuldmuda-gaalassa kampanjastaan Eesti Energialle.

Syrjä on ohjannut viime vuosina erityisesti tabletop-filmejä eli ruoka- ja juomamainoksia. Syrjä on ollut kuvaamassa mainoselokuvia ja musiikkivideoita ympäri maailmaa, esimerkiksi Japanissa, Kuubassa, Brasiliassa, Kazakstanissa, Englannissa, Venäjällä ja Yhdysvalloissa.

 Musiikkivideot 
Syrjä on ohjannut useita menestyneitä ja kansainväliseen maineeseen nousseita musiikkivideoita muun muassa Darudelle ja Bomfunk Mc’s:lle. Hänet on palkittu muun muassa vuonna 2000 Suomen parhaasta musiikkivideosta (konemusiikin historian suurimpiin klassikoihin lukeutuvasta ja kaikkien aikojen menestyneimmästä suomalaisesta kappaleesta Daruden “Sandstorm”) Jyrki Video Awardsissa https://www.mtvuutiset.fi/artikkeli/daruden-sandstorm-videolle-tunnustusta/2016934#gs.hVd9OuHM.  Vuonna 2001 Syrjä palkittiin samassa gaalassa vuoden parhaasta hip-hop-videosta Fintelligens featuring Petter & PeeWee “Stockholm-Helsinki”. Syrjän viimeisimpiä musiikkivideoita ovat Cheekille vuonna 2013 ohjattu ”Kuka Muu Muka”, sekä kaksi musiikkivideota Hongkongin suosituimpiin artisteihin kuuluvalle G.E.M:lle, jonka videot kuvattiin Los Angelesin alueella.

 Elokuvat 
Vuonna 2011 valmistui Syrjän ohjaama animaatioelokuva Ella & Aleksi – Yllätyssynttärit https://nordiskfilm.fi/elokuvat/ella-ja-aleksi-yllatyssynttarit/. 

 Televisio-ohjelmat 
Syrjä on ollut tekemässä myös useita televisio-ohjelmia, kuten Cook It Raw – Lapland ”Into the Wild” (2010) sekä Saran ja Meri-Tuulin Metropolit (2012) https://www.ruutu.fi/ohjelmat/saran-ja-meri-tuulin-metropolit . Cook It Raw http://www.cookitraw.org/events/lapland-2010/  -dokumenttielokuvassa oli mukana maailman parhaita kokkeja, yhteensä 15 kokkia eri maista. Mukana olivat esimerkiksi Rene Redzepi (Noma, Copenhagen), Alex Atala (D.O.M., Sao Paolo), David Chang (Momofuku, Ko) ja Yoshiro Narisawa (Les Creations De Narisawa).

Varsinainen läpimurto tapahtui suomalaisessa rikosdraamasarjassa Sorjonen. Syrjä on ainoana ohjaajana mukana kaikilla kolmella tuotantokaudella  https://www.fisherking.fi/projects/bordertown-season-2/   ja hän toimii myös vuosina 2018-2019 kuvattavan kolmannen kauden pääohjaajana. Sorjosen esittäminen alkoi Yle TV1:llä syksyllä 2016. Sarjaa on luonnehdittu Suomen ensimmäiseksi nordic noir -sarjaksiSorjonen – uusi kotimainen rikossarja Yle.fi.  

Sorjonen voitti vuoden 2016 Kultainen Venla -gaalassa parhaan draamasarjan palkinnonhttps://www.kultainenvenla.fi/arkisto/voittajat-2016/ . Lisäksi Ville Virtanen palkittiin sarjasta parhaan miesnäyttelijän palkinnolla https://www.helsinginuutiset.fi/artikkeli/475068-venla-gaalan-kolme-voittajaa-sorjonen-vei-3-pystia-arman-2-ja-syke-voitti-10, ja Anu Sinisalo parhaan naisnäyttelijän palkinnolla https://www.hs.fi/kulttuuri/art-2000005044376.html .

 Kansainvälinen tuotanto 
Sorjonen-sarjan englanninkielinen nimi on Bordertownhttps://www.imdb.com/title/tt4937942/reference , ja se valittiin huhtikuussa 2016 ainoana pohjoismaisena tuotantona kahdentoista Cannesissa, MipTV-festivaaleilla esitettävän kansainvälisen draamasarjan joukkoon. Sarja oli esillä myös Pariisissa SerieMania-festivaaleilla. Saksassa sarja esitettiin SKY Deutschland -kanavalla ja Ranskassa CanalPlay-kanavalla. Myös yhdysvaltalainen videopalvelu Netflix osti Sorjosen ensimmäisen https://www.is.fi/viihde/art-2000005107913.html ja toisen kauden esitysoikeudet. Sarjan toinen kausi nähdään Netflix-palvelussa 8. helmikuuta 2019 alkaenhttps://thekillingtimestv.wordpress.com/2019/01/12/netflix-confirms-bordertown-series-two-date/. Ensimmäinen tuotantokausi levisi merkittäviin maihin, kuten Yhdysvaltoihin, Kanadaan, Britanniaan, Norjaan, Ruotsiin ja Venäjälle. Sorjonen on tuottaja Matti Halosen mukaan myyty jo yli 180 maahanPia Parkkinen, Suomalaisten tv-sarjojen nousukiito yltyy Yle.fi 14.8.2018. Sorjosta pidetäänkin suomalaisten tv-sarjojen kansainvälinen uranuurtajana  

Syrjä on työskennellyt ympäri maailmaa ja hänellä on edustuksia useilla markkinoilla. Los Angelesissa Syrjä on työskennellyt useissa tuotannoissa ohjaamassa muun muassa McDonaldsin mainoksia Kalifornian markkinoille. Tällä hetkellä Syrjä työskentelee Sorjosen 3 kauden parissahttp://www.nordiskfilmogtvfond.com/news/stories/bordertown3-starts-shooting-for-yle.

 Valikoitu filmografia 
 Cook It Raw (2011)
 Ella & Aleksi – Yllätyssynttärit (2011)
 Sorjonen (2016–2019), 11 jaksoa tuotantokaudella 1, kuusi jaksoa kaudella 2, neljä jaksoa kaudella 3
 Karalahti (2021)

 Lähteet 

 Aiheesta muualla 
Juuso Syrjän Vimeon portfoliosivu  

Juuso Syrjän Elonetissä 
Juuso Syrjän haastattelu - Yle Areena 
Juuso Syrjän haastattelu - Cinema Scandinavia / Bordertown 
Juuso Syrjän haastattelu - Iltalehti / Ella ja Aleksi
Juuso Syrjän haastattelu - Heka / Sorjonen 
Ella ja Aleksi - Yllätyssynttärit

Luokka:Suomalaiset musiikkivideo-ohjaajat
Luokka:Vuonna 1975 syntyneet
Luokka:Elävät henkilöt
Luokka:Suomalaiset mainoselokuvaohjaajat
Luokka:Suomalaiset elokuvaohjaajat